จัดธีมลงทุนประจำวัน พร้อมเปิดโผ 5 หุ้นวิ่งแรงมีแนวโน้มทำนิวไฮ
บล.ดีบีเอส วิคเคอร์ส จัดธีมลงทุนประจำวัน พร้อมเปิดโผ 5 หุ้นวิ่งแรง ลุ้นราคาทำนิวไฮ
4 ม.ค. 2561

บล.ดีบีเอส วิคเคอร์ส ระบุในบทวิเคราะห์ (4 ม.ค.61) กลยุทธ์การลงทุนระยะสั้นมากภาพตลาดเป็นบวก แต่ควรระวังการแกว่งจากภาวะ Overbought + Divergence การซื้อใหม่เน้นตามด้วยค่าบวกหุ้นและตลาด แนวต้าน SET ให้ไว้ที่ 1,780, 1,800 ถ้าหลุด 1,755 ควร Stop loss แนวรับ 1,740-1,730, 1,700-1,680 จุด
ทั้งนี้แนะนำเลือกซื้อเป็นรายบริษัท โดยช่วงนี้ Theme และหุ้นที่เลือกเป็น 1. Investment recovery play (หุ้นเด่น AMATA ราคาพื้นฐาน 30 บาท), 2. Dividend play (หุ้นเด่น KKP ราคาพื้นฐาน 88 บาท) และ 3. Growth play (หุ้นเด่น IVL ราคาพื้นฐาน 65 บาท)
สำหรับเป้าหมาย SET Index ปี 61 ให้ไว้ที่ 1815 จุด (Median+1SD, EPS growth 10%) ทั้งนี้ การเปลี่ยนแปลงของ EPS growth ทุกๆ 1% จะทำให้ Index เปลี่ยนแปลงไป 16.5 จุด
ขณะที่หุ้นที่มีโอกาสทำ New High ที่เข้ามาใหม่ คือ SCC, ROBINS, INTUCH, CKP, GFPT ส่วนหุ้นที่ยังอยู่ใน List ได้แก่ PTTGC, TISCO, RS, KKP หุ้นที่หลุด List เป็น COM7 และหุ้นที่ให้หาจังหวะ Take profit คือ TMB, TOP, TCAP, WHA, STA, EA, JKN, GLOBAL, AOT, BGRIM